ai4bharat/Pralekha huggingface dataset:
कोयला मंत्रालय
कोयले की बिक्री के लिए ग्यारह कोयला खदानों की नीलामी प्रक्रिया के दूसरे चरण की शुरूआत
कोयला मंत्रालय के मनोनीत प्राधिकरण ने आज ग्यारह कोयला खानों  और एमएमडीआर अधिनियम की दूसरी किश्त के तहत 7 खदानों की बिक्री के लिए नीलामी प्रक्रिया के दूसरे चरण की शुरूआत की। इन 11 खदानों में से छह पूरी तरह से खोजी गई हैं और पांच आंशिक रूप से खोजी गई हैं। ये वह खदानें थीं जिनकी इस साल 25 मार्च को पहले नीलामी प्रयास में पेशकश की गई थी और उन्हें एकल बोलियां प्राप्त हुई थीं।
यह नीलामी प्रक्रिया दो चरण में पारदर्शी और प्रतिशत राजस्व हिस्सेदारी के आधार पर ऑनलाइन तरीके से की जाएगी। नीलामी प्रक्रिया की मुख्य विशेषताओं में राष्ट्रीय कोयला सूचकांक की शुरूआत, कोयला खनन के क्षेत्र में बिना किसी पूर्व अनुभव के हिस्सा लेने में आसानी, कोयले के उपयोग में पूर्ण लचीलापन, बेहतर भुगतान संरचना, शीघ्र उत्पादन को बढ़ावा देने के लिए प्रोत्साहन के जरिये दक्षता संवर्धन और स्वच्छ कोयला प्रौद्योगिकी का इस्तेमाल शामिल है।
निविदा दस्तावेज की बिक्री 27 सितंबर, 2021 से शुरू होगी। खदानों, नीलामी की शर्तों, समय-सीमा आदि का विवरण एमएसटीसी, नीलामी मंच  पर देखा जा सकता है।
प्रधानमंत्री कार्यालय
प्रधानमंत्री ने लाचित दिवस पर लोगों को बधाई दी
प्रधानमंत्री श्री नरेन्द्र मोदी ने लाचित दिवस के अवसर पर लोगों को बधाई दी है।
एक ट्वीट में प्रधानमंत्री ने कहा;
"लाचित दिवस की बधाई। ये लाचित दिवस विशेष है क्योंकि हम महान लाचित बोड़फुकन की 400वीं जयंती मना रहे हैं। वे अद्वितीय साहस के प्रतीक थे। उन्होंने लोगों की भलाई को सबसे ऊपर रखा और वे एक न्यायप्रिय और दूरदर्शी लीडर थे।"
रक्षा मंत्रालय
रक्षा मंत्री श्रीमती निर्मला सीतारमण ने गणतंत्र दिवस परेड के सर्वश्रेष्ठ प्रतिभागियों को सम्मानित किया
रक्षा मंत्री श्रीमती निर्मला सीतारमण ने आज दिल्ली छावनी में राष्ट्रीय रंगशाला शिविर, करिअप्पा परेड मैदान पर गणतंत्र दिवस परेड 2018 के लिए सर्वश्रेष्ठ प्रतिभागी पुरस्कार प्रदान किए। तीन सेवाओं में से पंजाब रेजिमेंट दल को सर्वश्रेष्ठ अभियान दल के रूप में सम्मानित किया गया। भारत-तिब्बत सीमा पुलिस को अर्द्ध-सैन्य और अन्य सहायक बलों के बीच सबसे अच्छा दल दल से सम्मानित किया गया।
इस परेड में शामिल कुल 23 झांकियों में, 14 राज्य एवं केंद्र शासित प्रदेश, विदेश मंत्रालय की दो झांकियों ने भारत और आसियान देशों के बीच लंबे सामाजिक-सांस्कृतिक, धार्मिक, शैक्षिक और व्यापार संबंधों को दर्शाया और बाकी इस वर्ष गणतंत्र दिवस परेड में अन्य मंत्रालयों / विभागों की झांकियों ने भाग लिया। छत्रपति शिवाजी महाराज के राज्याभिषेक के चित्रण वाली महाराष्ट्र की झांकी को प्रथम पुरस्कार से सम्मानित किया गया। पारंपरिक मास्क और शास्त्रों को प्रदर्शित करने वाले असम की झांकी ने दूसरा पुरस्कार जीता। छत्तीसगढ़ की झांकी, जो कि कालिदास के मेघदुत्तम पर आधारित कलाकारों के साथ रामगढ़ के प्राचीन अखाड़ा चित्रकला को दर्शाता है, को तीसरे पुरस्कार से सम्मानित किया गया। केंद्रीय मंत्रालयों/विभागों का प्रतिनिधित्व करते हुए झांकी की श्रेणी में, 'खेल भारत' को दर्शाने के लिए युवा मामलों के मंत्रालय और खेल मंत्रालय को सर्वश्रेष्ठ पुरस्कार दिया गया है।
स्कूली बच्चों की श्रेणी में, दक्षिण मध्य क्षेत्र सांस्कृतिक केंद्र, नागपुर  को मध्य प्रदेश के 'बैरदी नृत्य' करने वाले बच्चों को पहले पुरस्कार से सम्मानित किया गया। वहीं, पूर्वोत्तर क्षेत्र सांस्कृतिक केंद्र, दीमापुर  और ऑक्सफ़ोर्ड फाउंडेशन स्कूल, नजफगढ़ को क्रमशः त्रिपुरा के संगराई मोग नृत्य और शिक्षित भारत, शशक्त भारत नृत्य के लिए सांत्वना पुरस्कार प्रदान किया।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 66.89 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 4.37 करोड़ से अधिक शेष व अप्रयुक्त टीके उपलब्ध,1.56 करोड़ खुराकें भेजे जाने के लिए तैयार
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
66,89,80,635
|
|
भेजे जाने को तैयार टीके
|
|
1,56,96,450
|
|
शेष टीके
|
|
4,37,83,160
केंद्र सरकार द्वारा अब तक निःशुल्क और अन्य माध्यमों से टीके की 66.89 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। इसके अतिरिक्त 1.56 करोड़ से अधिक खुराकें भेजे जाने के लिए तैयार हैं।
अभी राज्यों और केंद्र शासित प्रदेशों के पास कोविड-19 टीके की 4.37 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
प्रधानमंत्री कार्यालय
प्रधानमंत्री श्री नरेन्द्र मोदी और क्वालकॉम के सीईओ श्री क्रिस्टियानो अमोन के बीच बैठक
प्रधानमंत्री श्री नरेन्द्र मोदी ने आज क्वालकॉम के सीईओ श्री क्रिस्टियानो अमोन के साथ बैठक की।
उन्होंने इस बैठक के दौरान भारत के दूरसंचार और इलेक्ट्रॉनिक्स क्षेत्र में उपलब्ध व्यापक निवेश अवसरों पर चर्चा की। इस दौरान इलेक्ट्रॉनिक्स सिस्टम डिजाइन और विनिर्माण  के लिए हाल ही में शुरू की गई उत्पादन-संबद्ध प्रोत्साहन योजना  के साथ-साथ भारत में सेमीकंडक्टर आपूर्ति श्रृंखला से जुड़े घटनाक्रमों पर भी चर्चाएं हुईं। इसके साथ ही भारत में स्थानीय नवाचार परिवेश का निर्माण करने के लिए आवश्यक रणनीतियां बनाने पर भी चर्चा हुई।
स्वास्थ्य एवं परिवार कल्याण मंत्रालय
कोविड-19 टीकाकरण पर अपडेट-396 वां दिन
भारत का समग्र टीकाकरण कवरेज लगभग 174 करोड़ तक पहुंच गया
आज शाम सात बजे तक टीके की 37 लाख से अधिक खुराकें दी गईं
भारत का कोविड-19 टीकाकरण कवरेज आज लगभग 174 करोड़  के आंकड़े तक पहुंच गया। आज शाम सात बजे तक टीके की 37 लाख से अधिक  खुराकें दी गईं। अब तक कोविड टीकाकरण के तहत पहचान की गई लाभार्थियों की विभिन्न श्रेणियों  को 1.79 करोड़  से अधिक एतिहाती खुराक दी गई हैं। आज देर रात तक दिन की अंतिम रिपोर्ट तैयार होने के साथ दैनिक टीकाकरण के आंकड़ों में और बढ़ोतरी होने की उम्मीद है।
जनसंख्या के प्राथमिकता वाले समूहों के आधार पर टीके की खुराकों के कवरेज का निम्नलिखित तरीके से वर्गीकरण किया गया है:
|
|
टीके की खुराक का समग्र कवरेज
|
|
स्वास्थ्यकर्मी 
|
|
पहली खुराक
|
|
10399914
|
|
दूसरी खुराक
|
|
9939364
|
|
एतिहाती खुराक
|
|
3945483
|
|
अग्रिम मोर्चे के कार्यकर्ता 
|
|
पहली खुराक
|
|
18406215
|
|
दूसरी खुराक
|
|
17392371
|
|
एतिहाती खुराक
|
|
5569902
|
|
15-18 वर्ष का आयु वर्ग
|
|
पहली खुराक
|
|
52675493
|
|
|
|
दूसरी खुराक
|
|
17502891
|
|
18-44 वर्ष का आयु वर्ग
|
|
पहली खुराक
|
|
548995823
|
|
दूसरी खुराक
|
|
429811334
|
|
45-59 वर्ष का आयु वर्ग
|
|
पहली खुराक
|
|
201804547
|
|
दूसरी खुराक
|
|
177038471
|
|
60 वर्ष से अधिक
|
|
पहली खुराक
|
|
126022295
|
|
दूसरी खुराक
|
|
110297034
|
|
एतिहाती खुराक
|
|
8442857
|
|
टीके की दी गई पहली खुराकों की कुल संख्या
|
|
958304287
|
|
टीके की दी गई दूसरी खुराकों की कुल संख्या
|
|
761981465
|
|
एतिहाती खुराकों की संख्या
|
|
17958242
|
|
कुल
|
|
1738243994
टीकाकरण अभियान में आज की उपलब्धि, जनसंख्या के प्राथमिकता वाले समूहों के आधार पर वर्गीकरण इस प्रकार हैः
|
|
दिनांकः 15 फरवरी 2022 
|
|
स्वास्थ्यकर्मी 
|
|
पहली खुराक
|
|
179
|
|
दूसरी खुराक
|
|
3019
|
|
एतिहाती खुराक
|
|
28867
|
|
अग्रिम मोर्चे के कार्यकर्ता 
|
|
पहली खुराक
|
|
412
|
|
दूसरी खुराक
|
|
6347
|
|
एतिहाती खुराक
|
|
99373
|
|
15-18 वर्ष का आयु वर्ग
|
|
पहली खुराक
|
|
225747
|
|
|
|
दूसरी खुराक
|
|
1048431
|
|
18-44 वर्ष का आयु वर्ग
|
|
पहली खुराक
|
|
306529
|
|
दूसरी खुराक
|
|
1314248
|
|
45-59 वर्ष का आयु वर्ग
|
|
पहली खुराक
|
|
55249
|
|
दूसरी खुराक
|
|
285489
|
|
60 वर्ष से अधिक
|
|
पहली खुराक
|
|
42562
|
|
दूसरी खुराक
|
|
174755
|
|
एतिहाती खुराक
|
|
178640
|
|
टीके की दी गई कुल पहली खुराक
|
|
630678
|
|
टीके की दी गई कुल दूसरी खुराक
|
|
2832289
|
|
एतिहाती खुराक
|
|
306880
|
|
कुल
|
|
3769847
देश में सबसे ज्यादा जोखिम वाले आबादी समूहों को कोविड-19 से बचाने के एक उपकरण के रूप में इस टीकाकरण अभियान की उच्चतम स्तर पर नियमित रूप से समीक्षा और निगरानी की जाती है।
राष्ट्रपति सचिवालय
राष्ट्रपति ने आसियान के शासनाध्यक्षों और राष्ट्राध्यक्षों की आज राष्ट्रपति भवन में अगवानी की
राष्ट्रपति ने कहा : भारत क्षेत्र में शांति, स्थिरता और समृद्धि के समर्थक के रूप में आसियान की भूमिका को अत्यंत महत्व देता है
राष्ट्रपति श्री रामनाथ कोविंद ने आज  राष्ट्रपति भवन में आसियान के शासनाध्यक्षों और राष्ट्राध्यक्षों की अगवानी की और उनके सम्मान में दोपहर का भोज दिया।
इस अवसर पर राष्ट्रपति ने कहा कि भारत-आसियान के संबंध उस समय से से चले आ रहे हैं, जब हमने 28 जनवरी, 1992 को आसियान देशों के साथ संवाद साझेदारी स्थापित की थी। आज आसियान भारत का एक रणनीतिक सहयोगी है। वार्षिक शिखर बैठकों और विभिन्न क्षेत्रों में सात मंत्रिस्तरीय बैठकों सहित भारत और आसियान के बीच 30 संवाद तंत्र हैं।
राष्ट्रपति ने कहा कि भारत की ‘एक्ट ईस्ट पॉलिसी’ राजनीतिक, सुरक्षा, आर्थिक और सांस्कृतिक संबंधों के जरिए दक्षिण पूर्व एशिया के साथ हमारे परिष्कृत प्राचीन संबंधों को मजबूत बनाती है। इस संदर्भ में भारत क्षेत्र में शांति, स्थिरता और समृद्धि के समर्थक के रूप में आसियान की भूमिका को अत्यंत महत्व देता है। हम आसियान की एकता और केन्द्रीयता को अपना समर्थन दोहराते हैं। हम नियम आधारित क्षेत्रीय संरचना का अनुसरण करने में आसियान के साथ कंधे से कंधा मिलाकर खड़े हैं, जो स्पष्ट,समग्र, संतुलित और न्यायोचित है।
राष्ट्रपति ने कहा कि भारत और आसियान इतिहास और भूगोल से बंधे हुए हैं। संस्कृति, वाणिज्य और संपर्क- तथा भाव और विचारों ने हमें जोड़कर रखा है। हमारी भागीदारी हमारी साझा विरासत पर आधारित है और यह लोगों के बीच आपस में संपर्कों की नींव पर खड़ी है। स्मृति शिखर सम्मेलन की विषय वस्तु ‘साझा मूल्य, सर्वनिष्ठ नियति’ भविष्य में मिलकर काम करने की हमारी इच्छा को दर्शाती है।
आसियान के जो शासनाध्यक्ष और राष्ट्राध्यक्ष आज राष्ट्रपति भवन गए, उनमें ब्रूनेई के सुल्तान हाजी-हसनल-बोल्किया मुइज्जाद्दीन वदाउल्लाह ; इंडोनेशिया के राष्ट्रपति जोको विदोदो; फिलीपीन के राष्ट्रपति रोड्रिगो रोआ दूतरते; कंबोडिया के प्रधानमंत्री हुनसेन; सिंगापुर के प्रधानमंत्री ली सिएन लूंग; मलेशिया के प्रधानमंत्री दातो स्री मोहम्मद नजीब बिन तुन अब्दुल रज़ाक; थाईलैंड के प्रधानमंत्री जनरल प्रयुत छान-ओ-चा; म्यांमार की स्टेट काउंसलर आंग सांग सू ची; वियतनाम के प्रधानमंत्री नग्युएन जुआन फूक और लाओ पीडीआर के प्रधानमंत्री थोंगलोंन सिसोलिथ शामिल हैं। ये नेता आसियान-भारत स्मृति शिखर बैठक में भाग लेने के लिए भारत आए हैं। सभी 26 जनवरी को भारत के 69वें गणतंत्र दिवस के मुख्य अतिथि होंगे।
निर्वाचन आयोग
5वें चरण में राजस्थान की 12 लोकसभा सीटों पर 6 मई को मतदान होगा
लगभग 2.13 करोड़ मतदाता 134 उम्मीदवारों के भाग्य का फैसला करेंगे
सुचारू रूप से मतदान के लिए 23,783 मतदान केंद्र बनाए गए हैं
आम चुनाव 2019 के 5वें चरण में राजस्थान में 6 मई को मतदान होगा। 12 संसदीय क्षेत्रों - गंगानगर, बीकानेर, चूरू, झुंझुनू, सीकर, जयपुर ग्रामीण, जयपुर, अलवर, भरतपुर, करौली-धौलपुर, दौसा और नागौर में मतदान होगा।
गंगानगर, बीकानेर, भरतपुर, करौली-धौलपुर संसदीय क्षेत्र अनुसूचित जाति के लिए आरक्षित हैं जबकि दौसा संसदीय क्षेत्र अनुसूचित जनजाति के लिए आरक्षित है।
इन 12 लोकसभा सीटों के लिए 16 महिला उम्मीदवारों समेत कुल 134 उम्मीदवार मैदान में हैं।
सीईओ राजस्थान वेबसाइट से प्राप्त आंकड़ों के आधार पर कुल 23179623 मतदाता 5वें चरण में मतदान करेंगे। इनमें 23068868 मतदाता सामान्य वर्ग के तथा 110755 सेवा मतदाता हैं। इनमें पुरुष मतदाताओं की संख्या 12253615 है, जबकि महिला मतदाताओं की संख्या 10925883 है, और 125 मतदाता थर्ड जेंडर वर्ग के हैं। इस चरण में सुचारू रूप से मतदान के लिए 23783 मतदान केंद्र बनाए गए हैं।
|
|
संसदीय क्षेत्रों की संख्या 
|
|
कुल संसदीय क्षेत्र : 25
5वें चरण में संसदीय क्षेत्र : 12
|
|
राजनीतिक दलों का विवरण
|
|
पार्टी
|
|
उम्मीदवारों की संख्या
|
|
बीजेपी
|
|
11
|
|
आईएनसी
|
|
12
|
|
बीएसपी
|
|
10
|
|
सीपीआई
|
|
1
|
|
आरएलटीपी
|
|
1
|
|
स्वतंत्र
|
|
68
|
|
अन्य
|
|
31
|
|
कुल उम्मीदवार : 134
महिला उम्मीदवार : 16
|
|
क्र. स.
|
|
संसदीय क्षेत्र
|
|
उम्मीदवारों की संख्या
|
|
कुल
|
|
पुरुष
|
|
महिला
|
|
1
|
|
गंगानगर
|
|
9
|
|
9
|
|
0
|
|
2
|
|
बीकानेर
|
|
9
|
|
9
|
|
0
|
|
3
|
|
चूरू
|
|
12
|
|
10
|
|
2
|
|
4
|
|
झुंझुनू
|
|
12
|
|
12
|
|
0
|
|
5
|
|
सीकर
|
|
12
|
|
11
|
|
1
|
|
6
|
|
जयपुर ग्रामीण
|
|
8
|
|
7
|
|
1
|
|
7
|
|
जयपुर
|
|
24
|
|
20
|
|
4
|
|
8
|
|
अलवर
|
|
11
|
|
11
|
|
0
|
|
9
|
|
भरतपुर
|
|
8
|
|
7
|
|
1
|
|
10
|
|
करौली-धौलपुर
|
|
5
|
|
5
|
|
0
|
|
11
|
|
दौसा
|
|
11
|
|
6
|
|
5
|
|
12
|
|
नागौर
|
|
13
|
|
11
|
|
2
|
|
कुल
|
|
134
|
|
118
|
|
16स्रोत - ईसीआई की वेबसाइट
पत्तन, पोत परिवहन और जलमार्ग मंत्रालय
पत्तन, पोत परिवहन और जलमार्ग मंत्रालय ने 58वां राष्ट्रीय समुद्री दिवस-2021 मनाया
5 अप्रैल को राष्ट्रीय समुद्री दिवस मनाया गया
भारत बदल रहा है, भारत आगे बढ़ रहा है, नए भारत का निर्माण उसी प्रकार हो रहा है जैसे हम अतीत में समुद्री नेता थे, भारत एक बार फिर समुद्री क्षेत्र के जरिए दुनिया का नेतृत्व करेगाः श्री मांडविया
पत्तन, पोत परिवहन और जलमार्ग मंत्रालय ने 5 अप्रैल 1919 को मुंबई से लंदन तक यात्रा करने वाले प्रथम भारतीय फ्लैग मर्चेंट पोत  ‘एस. एस. लॉयल्टी’ की पहली यात्रा की याद में 58वां राष्ट्रीय समुद्री दिवस मनाया। इस राष्ट्रीय समुद्री दिवस की थीम भारत सरकार की पहल ‘आत्म निर्भर’ भारत की तर्ज पर ‘कोविड-19 से आगे सतत नौपरिवहन’ थी।
राष्ट्रीय समुद्री दिवस के अवसर पर पत्तन, पोत परिवहन और जलमार्ग राज्य मंत्री  श्री मनसुख मांडविया ने समुद्री समुदाय को बधाई दी और कोविड महामारी के दौरान उनकी भूमिका एवं कड़ी मेहनत, उत्साह और साहस की प्रशंसा की। श्री मांडविया ने कहा कि हाल ही में भारत के प्रधानमंत्री द्वारा लॉन्च मैरिटाइम इंडिया विजन-2030 भारत के समुद्री क्षेत्र के लिए अगले दशक का व्यापक दृष्टिकोण है और फोकस अप्रोच के साथ भारत का समुद्री क्षेत्र जल्द ही मजबूत, तकनीकी रूप से उन्नत और आत्म निर्भर बन जाएगा।
श्री मांडविया ने सकारात्मक विचार के साथ अपनी बात खत्म की और कहा, ‘भारत बदल रहा है, भारत आगे बढ़ रहा है, नए भारत का निर्माण उसी प्रकार हो रहा है जैसे हम अतीत में समुद्री नेता थे, भारत एक बार फिर समुद्री क्षेत्र के जरिए दुनिया का नेतृत्व करेगा।’
श्री मांडविया ने 58वें राष्ट्रीय समुद्री दिवस की स्मारिका के रूप में ई-मैगजीन लॉन्च की और राष्ट्रीय समुद्री दिवस सेलिब्रेशन समिति द्वारा स्थापित पुरस्कार प्रदान किए। इस समिति की अध्यक्षता पोत परिवहन के महानिदेशक द्वारा की जाती है।
पत्तन, पोत परिवहन और जलमार्ग मंत्रालय के सचिव डॉ. संजीव रंजन ने कहा कि कोविड के समय में समुद्री समुदाय ने बहुत ही महत्वपूर्ण भूमिका निभाई है। इसके साथ ही उन्होंने कहा कि मंत्रालय नीतियों में प्रगतिशील परिवर्तन लाने के लिए दिन रात काम कर रहा है ताकि भारत को समुद्री समुदाय में नेतृत्व का स्थान मिल सके।
इस अवसर पर, विडियो कॉन्फ्रेंसिंग के जरिए मंत्रालय के वरिष्ठ अधिकारी, पोत परिवहन के महानिदेशक, भारतीय नौवहन निगम के अधिकारी, पत्तन के अधिकारी और समुद्री समुदाय के प्रतिनिधि मौजूद थे।
इस सेलिब्रेशन को यहां देख सकते हैः
https://youtu.be/zFRQq1AhwzI
विज्ञान एवं प्रौद्योगिकी मंत्रालय
हाईब्रिड मल्टीप्लाई फेस मास्कः एन-95 रेस्पिरेटर का विकल्प
फास्ट-ट्रैक कोविड-19 निधि के तहत जैव प्रौद्योगिकी उद्योग अनुसंधान सहायता परिषद द्वारा समर्थित
(कोविड-19 महामारी ने पूरी दुनिया में इनसानों पर कहर बरसा दिया है। मौजूदा परिस्थिति में रक्षा की पहली पंक्ति में सेनीटाईजर, फेस मास्क और कोविड-19 से बचने वाले सामाजिक आचरण शामिल हैं। विश्व स्वास्थ्य संगठन ने मास्क लगाने की सिफारिश की है। उसने यह भी कहा है कि मास्क लगाने से कोविड-19 का फैलाव सीमित हो जाता है। इस सिलसिले में एन-95 फेस मास्क को खासतौर से ज्यादा कारगर माना गया है। यह मास्क पीड़ित व्यक्ति से स्वस्थ लोगों तक वायरस पहुंचने की प्रक्रिया को ज्यादा प्रभावकारी तरीके से कम कर देता है। लेकिन, एन-95 मास्क कई लोगों के लिये असुविधाजनक होता है और ज्यादातर ये मास्क धोये नहीं जा सकते।
जैव प्रौद्योगिकी उद्योग अनुसंधान सहायता परिषद  और आईकेपी नॉलेज पार्क इस सिलसिले में फास्ट-ट्रैक कोविड-19 निधि के तहत परिशोधन टेक्नोलॉजीस प्रा.लि. की सहायता कर रहे हैं, ताकि कई तहों वाले मिली-जुली सामग्री से बने हाईब्रिड मल्टीप्लाई फेस मास्क का विकास हो सके। इसे एसएचजी-95  कहते हैं। ‘मेड इन इंडिया’ वाले ये मास्क प्रदूषित कणों को लगभग 90 प्रतिशत और बैक्टीरिया को लगभग 99 प्रतिशत तक रोक सकते हैं। इन मास्कों को इस तरह बनाया गया है कि सांस लेने में कोई दिक्कत नहीं होती और कानों पर बांधने का आरामदेह लूप लगा है। मास्क हाथों से बुने सूती कपड़े के हैं। फिल्टर करने वाली सतह लगाने से इनका फायदा बढ़ गया है। हाथ से धोने और दोबारा इस्तेमाल करने योग्य मास्कों की कीमत कंपनी ने 50-75 प्रति मास्क रखी है, जो आम लोगों के लिये काफी सस्ती है।
उल्लेखनीय है कि 1,45,000 नग बिक चुके हैं। इस पहल को कनाडा के ग्रैंड चैलेंजेस से भी सहायता मिल रही है। कोविड-19 के समय की बढ़ती मांग को ध्यान में रखते हुये इसका निर्माण किया जा रहा है। इसके तहत कई स्व-सहायता समूहों की भी आजीविका में सुधार आया है। परिशोधन टेक्नोलॉजीस प्रा.लि. के संस्थापकों ने आज की समस्याओं का मुकाबला करने का समाधान निकालने की कोशिश की है। इसके लिये उन लोगों ने शोध किया और सस्ती दर पर एक उत्पाद का विकास किया।
अन्य सूचना के लियेः डीबीटी/बाइरैक के संपर्क प्रकोष्ठ से बात करें
· @DBTIndia@BIRAC_2012
www.dbtindia.gov.in
www.birac.nic.in
डीबीटी के बारे में
बायोटेक्नोलॉजी विभाग, विज्ञान एवं प्रौद्योगिकी मंत्रालय के अधीन है और भारत में जैव-प्रौद्योगिकी के विकास में तेजी लाने का काम करता है। इसमें कृषि, स्वास्थ्य, पशु विज्ञान, पर्यावरण और उद्योग में जैव-प्रौद्योगिकी के इस्तेमाल और उसका विकास शामिल है।
बाइरैक के बारे में
जैव प्रौद्योगिकी उद्योग अनुसंधान सहायता परिषद, सार्वजनिक क्षेत्र उपक्रम की धारा 8, अनुसूची ‘ब’ के तहत लाभ न कमाने वाला संगठन है, जिसकी स्थापना बायोटेक्नोलॉजी विभाग ने की है। यह भारत सरकार की एक इंटरफेस एजेंसी है, जिसके जरिये उभरते हुये जैव-प्रौद्योगिकी उद्यमों को शक्ति सम्पन्न किया जाता है, ताकि वे रणनीतिक अनुसंधान और नवाचार का काम कर सकें तथा देश के लिये जरूरी उत्पादों का विकास कर सकें।
परिशोधन टेक्नोलॉजीस प्रा.लि. के बारे में
परिशोधन टेक्नोलॉजीस प्रा.लि. इस समय स्वास्थ्य और आरोग्य से जुड़े उत्पादों के विकास में लगी हुई है। इसकी टीम को दुनिया का अनुभव है और उसका प्रशिक्षण प्रमुख संस्थानों में हुआ है। इसके आधार पर वे भारतीय संदर्भों में समस्याओं का निदान कर रहे हैं। इसे हैदराबाद में जून 2016 को प्राइवेट-लिमिटेड कंपनी के रूप में पंजीकृत किया गया था।
रसायन एवं उर्वरक मंत्रालय
औषध विभाग ने थोक दवाओं को लेकर उत्पादन सम्बद्ध प्रोत्साहन  योजना के तहत 'अन्य रासायनिक संश्लेषण आधारित केएसएम/ड्रग इंटरमीडिएट्स/एपीआई' श्रेणी के तहत विटामिन बी-1 के लिए आवेदन आमंत्रित किया
इसके लिए आवेदन जमा करने की अंतिम तिथि 24 अगस्त, 2022 है
20 जुलाई, 2020 को महत्वपूर्ण कुंजी प्रारंभिक सामग्री /ड्रग इंटरमीडिएट्स और सक्रिय औषध सामग्री  के घरेलू विनिर्माण के लिए पीएलआई योजना को अधिसूचित किया गया था। इस उप-योजना के तहत वित्तीय प्रोत्साहन चार लक्षित हिस्सों में वर्गीकृत 41 चिन्हित उत्पादों की बिक्री पर प्रदान किया जाना है। इसके लिए राउंड I, II और III में कुल 248 आवेदन प्राप्त हुए थे। 4,138.41 करोड़ रुपये के प्रतिबद्ध निवेश और लगभग 10,000 व्यक्तियों को रोजगार प्रदान करने की उम्मीद के साथ इनमें से 51 आवेदकों को मंजूर किया गया है। इस योजना के तहत स्वीकृत 34 उत्पादों के लिए 44,610 एमटी की परिकल्पित क्षमता की तुलना में कुल 92,130 एमटी की प्रतिबद्धता तय की गई है। रासायनिक संश्लेषण  रूट बल्क ड्रग्स के लिए उत्पादन व प्रोत्साहन साल 2022-23 तक है और किण्वन आधारित एपीआई के लिए उत्पादन व प्रोत्साहन वर्ष 2023-24 से है। जून के अंत तक 14 परियोजनाओं को चालू कर दिया गया है।
इस योजना दिशानिर्देशों के तहत योग्य उत्पाद 'विटामिन बी1' को 'किण्वन आधारित प्रमुख केएसएम/औषधि मध्यस्थ/एपीआई' शीर्षक के तहत वर्गीकृत किया गया था और इसके अनुरूप आवेदन आमंत्रित किए गए थे।
हालांकि, इसके बाद इस बारे में आवेदन प्राप्त हुए कि विटामिन बी1 का निर्माण रासायनिक संश्लेषण के माध्यम से भी किया जा सकता है। इसे देखते हुए योग्य उत्पाद का वर्गीकरण: 'विटामिन बी1' को 'अन्य रासायनिक संश्लेषण आधारित केएसएम/औषधि मध्यस्थ/एपीआई' में बदल दिया गया है।
'अन्य रासायनिक संश्लेषण आधारित केएसएम/औषधि मध्यस्थ/एपीआई' श्रेणी के तहत विटामिन बी1 के लिए आवेदन आमंत्रित किए जा रहे हैं। इसके अनुरूप वित्तीय वर्ष 2023-24 से 2027-28 तक के लिए प्रोत्साहन की दर को 10 फीसदी से संशोधित करके वित्तीय वर्ष 2023-24 से 2026-27 तक 20 फीसदी, वित्तीय वर्ष 2027-28 के लिए 15 फीसदी और वित्तीय वर्ष 2028-29 के लिए 5 फीसदी निश्चित किया गया है। इसके लिए योग्य आवेदक https://plibulkdrugs.ifciltd.com पर ऑनलाइन आवेदन कर सकते हैं।
आवेदन पत्र आमंत्रित करने और योजना दिशानिर्देशों के लिए शुद्धिपत्र दिनांक 26 जुलाई, 2022 की सूचना https://pharmaceuticals.gov.in और https://plibulkdrugs.ifciltd.com पर देखी जा सकती है। इसके लिए आवेदन जमा करने की अंतिम तिथि 24 अगस्त, 2022 है।
सांख्यिकी एवं कार्यक्रम कार्यान्वयन मंत्रालय
उपभोक्ता मूल्य सूचकांक पर आधारित खुदरा महंगाई दर मई, 2019 में 3.05 फीसदी रही
उपभोक्ता मूल्य सूचकांक पर आधारित महंगाई दर मई, 2019 में ग्रामीण क्षेत्रों के लिए 1.86 फीसदी आंकी गई
उपभोक्ता मूल्य सूचकांक पर आधारित महंगाई दर मई, 2019 में शहरी क्षेत्रों के लिए 4.51 फीसदी रही
सांख्यिकी एवं कार्यक्रम कार्यान्वयन मंत्रालय के केन्द्रीय सांख्यिकी कार्यालय  ने आज मई, 2019 के लिए उपभोक्ता मूल्य सूचकांक  पर आधारित महंगाई दर के आंकड़े जारी किए। इस दौरान ग्रामीण क्षेत्रों के लिए सीपीआई आधारित महंगाई दर 1.86 फीसदी  रही, जो मई 2018 में 4.88 फीसदी थी। इसी तरह शहरी क्षेत्रों के लिए सीपीआई आधारित महंगाई दर मई, 2019 में 4.51 फीसदी  आंकी गयी, जो मई 2018 में 4.72 फीसदी थी। ये दरें अप्रैल 2019 में क्रमशः 1.87 तथा 4.30 फीसदी  थीं।
केन्द्रीय सांख्यिकी कार्यालय ने आज मई, 2019 के लिए उपभोक्ता खाद्य मूल्य सूचकांक  पर आधारित महंगाई दर के आंकड़े भी जारी किए। इस दौरान ग्रामीण क्षेत्रों के लिए सीएफपीआई आधारित महंगाई दर  0.22 फीसदी  रही जो मई 2018 में 3.77 फीसदी थी। इसी तरह शहरी क्षेत्रों के लिए सीएफपीआई आधारित महंगाई दर मई, 2019 में 5.87 फीसदी  आंकी गई जो मई, 2018 में 1.66 फीसदी थी। ये दरें अप्रैल 2019 में क्रमशः  0.80 तथा 4.64 फीसदी  थीं।
अगर शहरी एवं ग्रामीण दोनों ही क्षेत्रों पर समग्र रूप से गौर करें तो उपभोक्ता मूल्य सूचकांक  पर आधारित महंगाई दर मई, 2019 में 3.05 फीसदी  आंकी गई है, जो मई 2018 में 4.87 फीसदी  थी। वहीं, सीपीआई पर आधारित महंगाई दर अप्रैल 2019 में 2.99 फीसदी  थी। इसी तरह यदि शहरी एवं ग्रामीण दोनों ही क्षेत्रों पर समग्र रूप से गौर करें तो उपभोक्ता खाद्य मूल्य सूचकांक  पर आधारित महंगाई दर मई, 2019 में 1.83 फीसदी  रही है, जो मई, 2018 में 3.10 फीसदी  थी। वहीं, सीएफपीआई पर आधारित महंगाई दर अप्रैल 2019 में 1.10 फीसदी  थी।
सांख्यिकी एवं कार्यक्रम कार्यान्वयन मंत्रालय के केन्द्रीय सांख्यिकी कार्यालय  ने उपभोक्ता मूल्य सूचकांक  के लिए आधार वर्ष को 2010=100 से संशोधित करके 2012=100 कर दिया है। यह संशोधन जनवरी 2015 के लिए सूचकांकों को जारी किए जाने से प्रभावी किया गया है।
सामान्य सूचकांकों और सीएफपीआई में मासिक बदलावों का विवरण जानने के लिए अंग्रेजी का अनुलग्नक यहां क्लिक करें
रक्षा मंत्रालय
स्वच्छता ही सेवा: रक्षा सचिव ने बीईएमएल लिमिटेड, मैसूर में त्वरित एवं हरित सफाई प्रक्रिया सुनिश्चित करने के लिए मशीनों के माध्यम से 'मैकेनाइज्ड क्लीनिंग' कार्यक्रम का उद्घाटन किया
रक्षा सचिव श्री गिरिधर अरमने ने 'स्वच्छता ही सेवा' अभियान के अंतर्गत 01 अक्टूबर, 2023 को कर्नाटक में बीईएमएल लिमिटेड के मैसूर परिसर में स्वच्छता कार्यक्रम 'मैकेनाइज्ड क्लीनिंग' का उद्घाटन किया। इस पहल में त्वरित एवं हरित सफाई प्रक्रिया सुनिश्चित करने के लिए इलेक्ट्रॉनिक कचरे और अन्य अपशिष्ट पदार्थों को साफ करने के लिए बैकहो लोडर और स्क्रबिंग उपकरण जैसी मशीनों का उपयोग किया जाता है। इस हरित पहल के तहत रक्षा सचिव ने बीईएमएल के शीर्ष नेतृत्व और कर्मचारियों की उपस्थिति में परिसर में एक पौधा भी लगाया।
बीईएमएल के अधिकारियों के साथ बातचीत में श्री गिरिधर अरमने ने 'स्वच्छता' के लिए उनके द्वारा उठाए गए कदमों की सराहना की और उन्हें स्वच्छता अभियान और जागरूकता कार्यक्रमों में सक्रिय भाग लेने तथा राष्ट्र निर्माण में योगदान देने के लिए प्रोत्साहित किया। उन्होंने भारत को 'आत्मनिर्भर' बनाने के महत्व पर भी बल दिया। उन्होंने कहा कि बीईएमएल की ताकत रणनीतिक नेतृत्व और उन्नत क्षमताओं के निर्माण तथा देश और विदेश में रक्षा, खनन और निर्माण क्षेत्रों की बढ़ती मांग को पूरा करने के लिए तकनीकी प्रगति में निहित है।
बीईएमएल लिमिटेड के अध्यक्ष एवं प्रबंध निदेशक श्री शांतनु रॉय ने 15 सितंबर, 2023 से आरंभ किए गए 'स्वच्छता ही सेवा' अभियान के दौरान उठाए गए कदमों की सूची प्रस्तुत की। इस अभियान का समापन 02 अक्टूबर, 2023 को होने जा रहा है। उन्होंने परिसर को स्वच्छ एवं हरा-भरा बनाने में कर्मचारियों के योगदान को रेखांकित किया। उन्होंने कर्मचारियों द्वारा बनाए गए एक अनूठे कार्यक्रम 'स्वच्छता स्किट' का हवाला दिया, जिसमें भावी पीढ़ियों के लिए परिवेश और पर्यावरण को स्वच्छ रखने की आवश्यकता को दर्शाया गया है। श्री शांतनु रॉय ने कहा कि अनुसंधान एवं विकास उत्कृष्टता के प्रति बीईएमएल की प्रतिबद्धता ने नवाचार, विकास और स्थिरता को आगे बढ़ाने में महत्वपूर्ण भूमिका निभाई है।
'स्वच्छता ही सेवा' अभियान के तहत, बीईएमएल पुराने रिकॉर्ड को हटाने, कृष्णा राजा सागर बांध की सफाई करने और स्वच्छता सुनिश्चित करने की आवश्यकता के बारे में जागरूकता फैलाने के लिए स्कूल और कॉलेज परिसरों में पोस्टर लगाने जैसी अनेक गतिविधियां चला रहा है । देश भर में रक्षा से संबंधित सार्वजनिक क्षेत्र के अन्य उपक्रम भी इस अभियान के अंतर्गत अपने परिसरों में इसी तरह के स्वच्छता अभियान चला रहे हैं।